**Nga serbishtja e përktheu P.nr.22/2017**

 **GJYKATA THEMELORE NË FERIZAJ - DEGA NË SHTËRPCË, DEPARTAME-NTI I PËRGJITHSHËM,** gjyqtari individual **Bersim Shaipi,** me sekretareshën juridike **Ollivera Stojkoviq,** në lëndën penale të të akuzuarit **A.R.;** nga fshati…; Komuna e …; për shkak të veprave penale Vjedhje e pyllit nga neni 358 par.1 dhe 2 të KPRK-së, sipas aktakuzave së Prokurorisë themelore në Ferizaj, Departamenti i përgjithshëm PP/II.nr.150-7/2017 të dt.07.02.2017; PP/II.nr.149-7/2017 të dt.07.02.2017; PP/II.nr.151-7/2017 të dt.07.02.2017 dhe PP/II.nr.152-7/2017 të dt.07.02.2017, të cilat i ka përfaqësuar prokurori shtetëror **Dushko Manitasheviq**, pas mbajtjes së shqyrtimit publik fillestar të dt.06.03.2018 solli dhe me dt.07.03.2018 publikisht e shpalli këtë

**A K T GJ Y K I M**

 I akuzuari **A.R.;** nga babai S…; dhe e ëma Z…; i vajzërisë U…; i lindur me dt.e lindjes…; në fshati.. Komuna e …; , ku tani jeton, Shqiptar, shteas i Republikës së Kosovës, i martuar, baba i katër fëmijëve, ka kryer shkollën fillore, i papunësuar, gjendjes së varfër materiale, më heret nuk ka qenë i gjykuar, mbrohet në liri,

**ËSHTË FAJTOR**

 **1.** Sepse me dt.22 dhjetor 2017, rreth orës 12:20 minuta, në Paralelen 80 të regjionit të Kashtanevës, Komuna e Shtërpcës, me qëllim që vetes t’i prokuron dobi materiale, në pyllin shoqëror, me sharrë motorike ka prerë 5 trupa ahu, në diameter prej 38-40, në gjatësi prej 20 m, në sasi prej 3,80 m3 (kub) dhe me atë rast Drejtorisë për zhvillim ekonomik – Njësisë së Pylltarisë – Shtërpcë me seli në Shtërpcë i ka shkaktuar dëm në shumë prej 513,oo € (pesqind e trembëdhjetë €uro),

**- Me çka ka kryer veprën penale Vjedhje pylli nga neni 358 par.2 të KPRK-së,**

**2.** Sepse me dt.02 janar 2017 rreth orës 15:00 në Paralelen 80 të regjionit të Kashtanevës, Komuna e Shtërpcës, me qëllim që vetes t’i prokuron dobi materiale, në pyllin shoqëror, me sharrë motorike ka prerë 4 trupa ahu, në diameter prej 38-46, në gjatësi prej 22 m, në sasi prej 3,74 m3 (kub) dhe me atë rast Drejtorisë për zhvillim ekonomik – Njësisë së Pylltarisë – Shtërpcë me seli në Shtërpcë i ka shkaktuar dëm në shumë prej 504,90 € (pesqind e katër €uro e nëntëdhjetë cent),

**- Me çka ka kryer veprën penale Vjedhje pylli nga neni 358 par.1 të KPRK-së,**

**3.** Sepse me dt.17 dhjetor 2017 rreth orës 11:00 në Paralelen 80 të regjionit të Kashtanevës, Komuna e Shtërpcës, me qëllim që vetes t’i prokuron dobi materiale, në pyllin shoqëror, me sharrë motorike ka prerë 7 trupa ahu, në diameter prej 38-40, në gjatësi prej 22 m, në sasi prej 5,89 m3 (kub) dhe me atë rast Drejtorisë për zhvillim ekonomik – Njësisë së Pylltarisë – Shtërpcë me seli në Shtërpcë i ka shkaktuar dëm në shumë prej 795,15 € (shtatëqind e nëntëdhjetë e pesë €uro e pesëmbëdhjetë cent),

- **Me çka ka kryer veprën penale Vjedhje pylli nga neni 358 par.2 të KPRK-së,**

**4.** Sepse me dt.15 dhejtor 2016 rreth orës 12:20 në Paralelen 80 të regjionit të Kashtanevës, Komuna e Shtërpcës, me qëllim që vetes t’i prokuron dobi materiale, në pyllin shoqëror, me sharrë motorike ka prerë 7 trupa ahu, në diameter prej 38-40, në gjatësi prej 22 m, në sasi prej 5,89 m3 (kub) dhe me atë rast Drejtorisë për zhvillim ekonomik – Njësisë së Pylltarisë – Shtërpcë me seli në Shtërpcë i ka shkaktuar dëm në shumë prej 795,15 € (shtatëqind e nëntëdhjetë e pesë €uro e pesëmbëdhjetë cent),

- **Me çka ka kryer veprën penale Vjedhje pylli nga neni 358 par.2 të KPRK-së,**

Andaj gjyqtari individual në bazë të nenve 4, 41, 42, 49, 50, 51, 52, 62, 69, 73 dhe 74 të KPRK-së dhe nenit 365 të KPPRK-së

**C A K T O N**

- Për veprën penale Vjedhje pylli nga neni 358 par.2 të KPRK-së, të përshkruar në dispozitivin **1** të aktgjykimit, dënim në të holla në shumë prej 150 € (njëqind e pesëdhjetë €uro).

- Për veprën penale Vjedhje pylli nga neni 358 par.1 të KPRK-së, të përshkruar në dispozitivin **2** të aktgjykimit, dënim në të holla në shumë prej 200 € (dyqind €uro).

- Për veprën penale Vjedhje pylli nga neni 358 par.2 të KPRK-së, të përshkruar në dispozitivin **3** të aktgjykimit, dënim në të holla në shumë prej 250 € (dyëqind e pesëdhjetë €uro) dhe dënim burgimi në kohëzgjatje prej 3 (tre) muajshë dhe

- Për veprën penale Vjedhje pylli nga neni 358 par.2 të KPRK-së, të përshkruar në dispozitivin **4** të aktgjykimit, dënim në të holla në shumë prej 300 (treqind €uro) dhe dënim me burgim në kohëzgjatje prej 3 (tre) muajshë.

Dhe e

**GJ Y K O N**

 **Me dënim unik në të holla** në shumë prej 900 € (nëntëqind €uro), i cili nuk do të ekzekutohet nëse i akuzuari në afat prej 2 (dy) vitesh, nga dita e plotfuqishmërisë së aktgjykimit nuk e kryen asnjë vepër tjetër penale dhe **me dënim unik burgimi** në kohëzgjatje prej 4 (katër) muajshë.

 I akuzuari është i obliguar që Drejtorisë për zhvillim ekonomik – Njësisë së pylltarisë Shtërppcë, me seli në Shtërpcë në emër të dëmit të shkaktuar t’ia paguan 2.608,20 €uro (dymijë e gjashtëqind e tetë €uro e njëzet cent).

I akuzuari obligohet të paguan paushallin gjyqësor në shumë prej 35 € (tridhjetë e pesë €uro) dhe në emër të Fondit për mbrojtjen e viktimave shumën prej 30 € (tridhjetë €uro), të gjitha në shumë të përgjithshme prej 65 € (gjashtëdhjetë e pesë €uro), në afat prej 15 ditësh, nga dita e plotfuqishmërisë së këtij aktgjykimi.

**A r s y e t i m**

 Prokuroria themelore në Ferizaj, Departamenti i përgjithshëm, ka ngritur aktakuzat e lartshënuara kundër të akuzuarit A.R.; nga fshati…; , Komuna e …; , për shkak të veprave penale Vjedhje pylli nga neni 358 par.1 dhe 2 të KPRK-së.

 Gjykata konform nenit 35 par.7 dhe 8 të KPPRK-së me aktvendim në procesverbal të dt.31.01.2018 i ka bashkuar lëndët P.nr.22/2017, P.nr.23/2017, P.nr.24/2017 dhe P.nr.25/2017 për të udhëhequr procedurë unike dhe sjelljen e vendimit të vetëm, me që janë plotësuar kushtet ligjore për bashkimin e procedurës pasi pranë kësaj gjykate janë udhëhequr proceudra të ndara kundër të njëjtit person për disa vepra të njëjta penale.

 Në shqyrtimin fillestar të mbajtur me dt.06.03.2018 në të cilin janë lexuar aktakuzat e prokurorit të shtetit pas së cilës i akuzuari A.R.; ka deklaruar se i ka kuptuar aktakuzat dhe veprat penale të cilat i vihen në barrë, duke shtuar se e pranon fajsinë që i ka kryer veprat e përmendura penale.

 Në shqyrtimin fillestar publik gjyqtari pas dëgjimit të palëve, ka sjellë aktvendim me të cilin e ka aprovuar pranimin e fajsisë pasi ka konstatuar se janë plotësuar të gjitha kushtet ligjore për të njëjtën. Gjyqtari ka konstatuar se pranimi i fajsisë nga i akuzuari është bërë vullnetarisht pasi e ka kuptuar natyrën dhe pasojat e pranimit të fajsisë, se pranimi i fajsisë bazohet në faktet lëndore të cilat i përmbajnë aktakuzat dhe se të njëjtat janë në harmoni me rregullat ligjore.

Në bazë të të lartshënuarave gjyqtari ka vërtetuar këtë gjendje faktike:

- Se i akuzuari A.R.; me paramendim i ka kryer veprat penale Vjedhje pylli nga neni 358 par.1 dhe 2 të KPRK-së, në kohën, vendin dhe mënyrën e përshkruar në dispozitivin **1, 2, 3** dhe **4** të aktgjykimit.

Neni 358 par.1 i KPRK-së rregullon se kjo formë e veprës penale është e dënueshme me të holla dhe me dënim burgimi në kohëzgjatje prej 3 (tre) muajshë deri në 3 (tri) vite.

Në bazë të krejt të shënuarave pakontestueshëm është vërtetuar se në veprimet e të akuzuarit kanë ekzistuar të gjitha elementet e të qenurit të këtyre veprave penale dhe se për to është penalisht përgjegjës.

Me rastin e shqiptimit të dënimit (individualizimit të të njëjtit) gjyqtari duke u udhëhe-qur nga dispozitat e nenit 73 dhe 74 të KPRK-së i ka marrë parasyshë të gjitha rrethanat të cilat ndikojnë në llojin dhe lartësinë e dënimit. Për shqiptimin e dënimit me kusht në të holla dhe vërtetimit të dënimit me burgim janë marrë parasyshë rrethanat lehtësuese: Pranimi i fajsisë, pendimi i të akuzuarit, qëndrimi i tij korekt para gjykatës, premtimi se në të ardhmen nuk do të bënë asnjë vepër tjetër penale, gjendja e varfër ekonomike e të akuzuarit dhe familjes së tij, papunësia dhe jogjykimi i tij. Gjyqtari krahas rrethanave të shënuara lehtësuese në anën e të akuzuarit ka marrë parasyshë edhe propozimin e prokurorit të shtetit që pas pranimit të fajsisë i akuzuari të dënohet më butë. Përkundër rrethanave lehtësuese në anën e të akuzuarit gjyqtari ka gjetur si rrethanë rënduese këmbëngulësinë e tij në kryerjen e veprës penale bazuar në përsëritjen e kryerjes së veprave të njëjta penale në periudhën e caktuar kohore. Gjykata të akuzuarit i ka shqiptuar dënimin e kushtëzuar në të holla duke u udhëhequr nga rrethana se kushtet materiale të tij dhe familjes së tij janë tepër të këqia dhe në rast të shqiptimit të dënimit efektiv në të holla gjyqtari ka ardhur deri te bindja se do t’ia rrezikonte gjendjen finansiare të familjes dhe me këtë do t’a sillte në pyetje edhe do të rrezikonte mbajtjen e krejt familjes së të akuzuarit.

Sipas bindjes së gjyqtarit, dënimi me kusht i është shqiptuar të akuzuarit A.R.; dhe dënimi me burgim efektiv në kohëzgjatje prej 4 (katër) muajshë, duke i pasë në pah rrethanat e lartpërmendura, dhe paraqesin dënime të drejta të cilat janë në përputhje me peshën e veprës penale dhe shkallën e përgjegjësisë së të akuzuarit, me bindjen se të njëjtat do të arrijnë qëllimin dhe destinimin e ndëshkimit si në kuptim të preventivës speciale ndaj të akuzuarit që t’a zbrapsë nga kryerja e veprave tjera penale dhe t’a rehabiliton, ashtu edhe në kuptim të preventivës së përgjitshme ndaj kryesve tjerë potencial, në kuptim të nenit 41 të KPRK-së.

Vendimi mbi kërkesën pasurore juridike është sjellë konform nenit 463 par.2 të KPPRK-së.

Vendimi mbi shpenzimet e procedurës është sjellë konform nenit 451 par.1 dhe 2 pika 6 të KPPRK-së dhe nenit 39 par.3.1 të Ligjit mbi kompensimin e viktimave të krimit nr.05/l-036 të dt.28 maj 2015.

Në bazë të ekspozesë së mëparme është vendosur si në dispozitiv të këtij aktgjykimi.

**GJYKATA THEMELORE NË FERIZAJ – DEGA NË SHTËRPCË**

**P.nr.22/2017 i dt.07.03.2018**

 **Gjyqtari**

 Bersim Shaipi

**KËSHILLË JURIDIKE**:

Kundër këtij aktgjykimi mund t’i parashtrohet ankesë

Gjykatës së Apelit në Prishtinë, në afat prej 15 (pesëmbëdhjetë)

ditësh nga dita e pranimit të të njëjtit. Ankesa në ekzemplarë

të mjaftueshëm i dorëzohet kësaj Gjykate themelore – Degës.

**U.D.**

- prokurorit shtetëror

- të akuzuarit

- të dëmtuarit

- në shkresa të lëndës